Garou
Pierre Garand (sündinud 26. juunil 1972 Sherbrooke'is Québecis), rohkem tuntud lavanime Garou järgi, on Kanada laulja. Garand saavutas kuulsuse pärast Quasimodo rolli mängimist muusikalis "Notre-Dame de Paris", mis lavastati 1998. aasta septembris. Pärast muusikali on Garandil õnnestunud luua edukas rahvusvaheline popmuusikakarjäär. Tema esimene album "Seul" ilmus 2000. aastal ning jõudis Belgia, Prantsusmaa ja Poola albumimüügi edetabeli tippu.